Möödunud aegade  kogemuse põhjal võib öelda, et kui Addinol Eestis plaanib ehitama hakata, on peagi oodata majanduslangust. Nii oli see 10 aastat tagasi, kui 09.09.1999 avasime Tallinnas Suur-Sõjamäe tänaval Addinoli Eesti turu keskuse ja nii on see ka nüüd, kui 09.09.2009 valmib Addinoli Ida-Euroopa keskus Tartumaal Ülenurme Tehnopargis. Mõlemal korral hakkasime ehitusplaane pidama paar aastat varem, kui majandus veel täiega ülesmäge rühkis, ehitustööd ise on sattunud aga just kõige sügavama kriisi aegadesse. Muidugi  tuleb see maja maksumuse seisukohalt Addinolile kasuks, sest ehitushinnad on all ja konkurents ehitusturul kõva. Seega oleme kindlad, et ka seekord saame endale kvaliteetselt ehitatud maja mõistliku hinna eest.